b'\n_START_ARTICLE_\nPornokracija\n_START_PARAGRAPH_\nPornokracija, poimenovano tudi latinsko Saeculum obscurum (dobesedno\xc2\xa0\xc2\xbbmra\xc4\x8dni vek\xc2\xab), je bilo obdobje v zgodovini pape\xc5\xa1tva v prvi polovici desetega stoletja, za\xc4\x8den\xc5\xa1i z namestitvijo pape\xc5\xbea Sergija III. leta 904, ki je trajalo \xc5\xa1estdeset let do smrti pape\xc5\xbea Janeza XII. leta 964._NEWLINE_Obdobje je prvi\xc4\x8d identificiral in poimenoval italijanski kardinal in cerkveni zgodovinar Cezar Baronij v svojem delu Annales Ecclesiastici v \xc5\xa1estnajstem stoletju. Drugi zgodovinarji so obdobje datirali \xc5\xa1ir\xc5\xa1e ali o\xc5\xbeje, ter ga poimenovali z druga\xc4\x8dnimi izrazi, kot je pornokracija (iz gr\xc5\xa1\xc4\x8dine pornokrati\xc4\x81\xc2\xa0\xc2\xbbprostitutska pravila\xc2\xab)._NEWLINE_V tem obdobju je na pape\xc5\xbee zelo vplivala mo\xc4\x8dna aristokratska in pokvarjena dru\xc5\xbeina Teofilaktov ter tudi njihovi sorodniki. Glavar dru\xc5\xbeina je bil Teofilakt, ki je imel poseben polo\xc5\xbeaj v rimskem plemstvu, bil je konzul, senator in voja\xc5\xa1ki magister. Njegova \xc5\xbeena Teodora in h\xc4\x8dere, Teodora in Marozia, so imele velik vpliv na pape\xc5\xa1ko izbiro in verske zadeve v Rimu skozi zarote, afere in poroke._NEWLINE_Marozia je tako postala konkubina pape\xc5\xbea Sergija III., ko je bila stara 15 let, kasneje pa je imela \xc5\xa1e druge ljubimce in mo\xc5\xbee. Sode\xc4\x8d po zapisih Liutpranda Kremonskega (ok. 920-72) (ki mu zgodovinarji o\xc4\x8ditajo pristranskost in sovra\xc5\xa1tvo) v Antapodosis sive Res na Europam gestae (958-62) je poskrbela, da je njen sin Janez kasneje postal pape\xc5\xbe Janez XI.. Liutprand potrjuje, da je Marozia naro\xc4\x8dila umor svojega nekdanjega ljubimca pape\xc5\xbea Janeza X. (ki je prvotno bil nominiran s pomo\xc4\x8djo Teodore) z namenom priskrbeti pape\xc5\xa1ki polo\xc5\xbeaj svojemu trenutnemu najljub\xc5\xa1emu kandidatu za pape\xc5\xbea Leonu VI. Ne obstaja pa pisen dokaz, da je pape\xc5\xbe Janez X. zagotovo umrl, preden je bil izvoljen Leon VI.'